**Heinähattu ja Vilttitossu** on vuonna 2002 ensi-iltansa saanut lastenelokuva, jossa pienet tytöt taistelevat oikeudestaan spagettiin ja oikeaan lapsuuteen. Elokuva perustuu Sinikka ja Tiina Nopolan suosittuun lastenkirjasarjaan. Ensimmäinen Heinähattu ja Vilttitossu -kirja julkaistiin 1989.

Elokuvan käsikirjoitus on uusi, vain elokuvaa varten luotu tarina. Se sisältää joitakin yksityiskohtia sarjan eri teoksista. Kansainvälisessä yhteistyössä kehitellyn käsikirjoituksen tapahtumat sijoittuvat sadunomaiseen maaseutuidylliin. Elokuvassa ei ole lainkaan väkivaltaa, ja se on sallittu kaikkein pienimmillekin katsojille. Elokuva on ollut maailmalla erittäin kehuttu ja sitä on näytetty myös Japanin elokuvateattereissa.

Tarina
------

**Varoitus:  Seuraava kirjoitus paljastaa yksityiskohtia juonesta.**
Heinähatusta on tulossa iso tyttö. Hän aloittaa viikon kuluttua koulunkäynnin. Heinähattu ei kuitenkaan ehdi nauttia lapsuutensa viimeisistä hetkistä. Hänellä on kiire laittaa perheen asiat järjestykseen ennen koulun alkua. On saatava selvyys siitä, kuka hoitaa hänen hommansa kotona sillä aikaa, kun hän itse on koulussa. Kuka leikkii Vilttitossun kanssa? Kuka tiskaa? Kuka kuorii Vilttitossun perunat? 

Äiti ja isä näyttävät olevan onnellisen tietämättömiä siitä mullistuksesta, minkä esikoistyttären kouluunlähtö tulee aiheuttamaan. Heinähattu yrittää tuloksetta selittää heille asian vakavuutta. Uhmakas Vilttitossu päättää ottaa käyttöön järeämmät aseet. Hän karkaa "kuivapallojen" luota muuttaakseen naapurin muhkeiden Alibullenin neitien herkkupatojen ääreen. 

Tilanne kuumenee. Heinähattu panee toimeksi, ja Kattilakosken huushollin asiat sotkeentuvat entisestään. Kun apua ei löydy naapurista, poliisilta eikä edes Taivaan Isältä, on jäljellä vain yksi keino: Heinähatun on muututtava itse. Hän joutuu oppimaan sen minkä uhmakas Vilttitossu osaa: aikuiset ei opi mitään, jos lapset on aina vaan kilttejä. 

Heinähattu ryhtyy puhumattomaksi, niin myös Hannakin, mutta lopulta kaikki taas puhuvat.

Koulu alkaa. Kun Heinähattu loittonee reppu selässään kohti koulua, äiti ja isä havahtuvat huomaamaan, miten viiltävän lyhyt onkaan lapsuuden hetki.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Katriina Tavi   | … |  Heinähattu
  |
|  Tilda Kiianlehto   | … |  Vilttitossu
  |
|  Minna Suuronen   | … |  Hanna Kattilakoski
  |
|  Antti Virmavirta   | … |  Matti Kattilakoski
  |
|  Päivi Akonpelto   | … |  Halise Alibullen
  |
|  Merja Larivaara   | … |  Helga Alibullen
  |
|  Heikki Sankari   | … |  Konstaapeli Isonapa
  |
|  Robert Enckell   | … |  Konstaapeli Rillirousku
  |

**Sivuosissa:**

* Postimies (Heikki Ahonius)
* Lääkäri (Henriikka Salo)
* Intiaanityttö (Vita Edvards)
* Stunt-tytöt (Ilona Rastimo, Anna-Emilia Sankari, Aurora Sankari)
* Moukarinheittäjä (Maria Airaksinen)
* Kylän lapset (Sofia Alaviiri, Melissa Huntus, Taro Kiianlehto, Tonya Kiianlehto, Maiju Liimasta, Fanni Noroila, Miina Noroila, Inka Nuorgam, Kiira Ojala, Ville Ojala, Ilona Rastimo, Tuomas Tavi, Josefine Törnwall, Janika Virtanen)
* Naapurit (Kristiina Backberg, Timo Pajunen-Noroila, Johannes Mäkinen, Jukka Kauppinen, Oscar Törnwall, Sara Autelo, Kati Ojala)

Vastaanotto
-----------

### Palkinnot

Elokuva voitti kaksi Jussi-palkintoa, parhaasta puvustuksesta (Tiina Kaukanen) ja parhaasta lavastuksesta (Kati Ilmaranta). Se oli ehdolla myös Parhaan elokuvan Jussi-palkintoon.

*Heinähattu ja Vilttitossu* oli lapsiraadin suosikki Chicagon kansainvälisillä lastenelokuvafestivaaleilla 2003. Tukholman filmifestivaaleilla se sai Junior-sarjan pääpalkinnon, ja Teheranin Roshd-filmifestivaaleilla elokuva voitti kultaisen palkinnon ja tuomariston erikoispalkinnon.

Tekijät
-------

* Alkuperäisteokset – Sinikka Nopola, Tiina Nopola
* Käsikirjoitus – Kaisa Rastimo, Marko Rauhala
* Ohjaus – Kaisa Rastimo
* Apulaisohjaaja – Marja Pietikäinen
* Kuvauspäällikkö – Heikki Ahonius
* Kuvaussihteeri – Mirja Salmenkivi
* Kuvaus – Tuomo Virtanen
* Valaisija – Kosti Lehikoinen
* Videoassistentti – Jussi Kärnä
* Lavastus – Kati Ilmaranta
* Lavasterakenteet – Espoon kaupungin puupaja
* Lavastetyönjohto – Janne Putkonen
* Rekvisiitta – Sari Kiiski
* Leikkaus – Kaisa Rastimo
* Ääni – Pietari Koskinen
* Musiikki – Heikki Harma
* Puvustus – Tiina Kaukanen
* Maskeeraus – Eija-Leena Lehmuskallio
* Tuottajat – Marko Rauhala, Sinikka Usvamaa

Lähteet
-------

1. 1 2  Heinähattu ja Vilttitossu (2002) *Finna-tietokanta*. Viitattu 15.1.2018.

Aiheesta muualla
----------------

* Kaisa Rastimo ja Marko Rauhala puhuvat elokuvasta, artikkeli Film-O-Holic.com-elokuvasivustolla 2002

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Kaisa Rastimo |
| --- |
|  |
| Pitkät elokuvat (ohjaus) | 
* Suolaista ja makeaa (1995)
* Säädyllinen murhenäytelmä (1998)
* Heinähattu ja Vilttitossu (2002)
* Myrsky (2008)

 |
|  |
| Dokumenttielokuvat (ohjaus) | 
* Ajatusrikolliset (1989)
* Kuinka katosin karkkimaahan (1992)

 |
|  |
| Lyhytelokuvat (ohjaus) | 
* Keväthurma (1982)
* Lauran huone (1988)

 |

 |